ഏകദിന പരമ്പരയിൽ ഇന്ത്യക്കെതിരെ ആറാം മത്സരത്തിൽ ദക്ഷിണാഫ്രിക്കയ്ക്ക് രണ്ടാം വിക്കറ്റും നഷ്ടമായി . 24 റൺസ് എടുത്ത മർക്രമാണ് പുറത്തായത് . മർക്രത്തെ താക്കൂർ അയ്യരുടെ കൈകളിലെത്തിക്കുകയായിരുന്നു . ഏറ്റവും ഒടുവിലത്തെ റിപ്പോർട്ട് അനുസരിച്ച് ദക്ഷിണാഫ്രിക്ക 12 ഓവറിൽ രണ്ട് വിക്കറ്റ് നഷ്ടത്തിൽ 54 റൺസ് ആണ് എടുത്തിരിക്കുന്നത് . എ ബി ഡിവില്യേഴ്സും സോണ്ടോയുമാണ് ക്രീസിൽ . ഭുവനേശ്വർ കുമാറിന് വിശ്രമം അനുവദിച്ചപ്പോൾ ടീമിൽ അവസരം ലഭിച്ച താക്കൂർ ആണ് ഇന്ത്യക്ക് വേണ്ടി ആദ്യ വിക്കറ്റും സ്വന്തമാക്കിയത് . 10 റൺസ് എടുത്തിരുന്ന അംലയെ ആണ് താക്കൂർ ആദ്യം പുറത്താക്കിയത് . ടോസ് നേടിയ ടീം ഇന്ത്യ ബൌളിംഗ് തെരഞ്ഞെടുക്കുകയായിരുന്നു . ആറ് മത്സരങ്ങളുള്ള പരമ്പരയിൽ നാല് ജയവുമായി ടീം ഇന്ത്യ പരമ്പര സ്വന്തമാക്കിയിരുന്നു .